b'\n_START_ARTICLE_\nRiikka Ketoja\n_START_SECTION_\nSeurajoukkueet\n_START_PARAGRAPH_\nKetoja on Jakobstads Bollklubbin kasvatti, joka debytoi Naisten Liigassa FC Unitedin riveiss\xc3\xa4 jo 15-vuotiaana kaudella 2009. Vuonna 2011 h\xc3\xa4n siirtyi talousvaikeuksista k\xc3\xa4rsineest\xc3\xa4 FC Unitedista Kokkola Futikseen. Kaudella 2013 Ketoja ehti pelaamaan vain nelj\xc3\xa4 ottelua, ennen kuin vakava polvivamma piti h\xc3\xa4net sivussa pelikentilt\xc3\xa4 koko loppukauden ajan.\n_START_SECTION_\nMaajoukkue\n_START_PARAGRAPH_\nKetoja on edustanut Suomea kaikissa ik\xc3\xa4kausimaajoukkueissa. A-maajoukkueeseen h\xc3\xa4net kutsuttiin ensimm\xc3\xa4isen kerran vuoden 2013 Kypros Cupiin, mutta h\xc3\xa4n joutui j\xc3\xa4tt\xc3\xa4m\xc3\xa4\xc3\xa4n turnauksen v\xc3\xa4liin ylioppilaskirjoitusten vuoksi. Ensimm\xc3\xa4isen maaottelunsa Ketoja pelasi kes\xc3\xa4kuussa 2014 MM-karsinnassa It\xc3\xa4valtaa vastaan. Toukokuun 2015 loppuun menness\xc3\xa4 h\xc3\xa4n on pelannut viisi naisten maaottelua.'